**PREINSCRIPCIÓ 2024-2025**

**PRESENTACIÓ DE SOL·LICITUDS: del 6 al 20 de març**

**Criteris de prioritat per a l'ordenació de les sol·licituds**

1. **Criteris generals**
	* **Si hi ha germanes o germans que ja estan escolaritzats al centre**: **50 punts** (el centre en fa la comprovació, no cal presentar documentació). Si l’infant està en situació d’acolliment familiar i els fills o les filles de la família acollidora estan escolaritzats en el centre, també obté aquesta puntuació.
	* **Segons la proximitat del domicili o del lloc de treball al centre sol·licitat** (només una opció):
		+ **Domicili dins de l'àrea de proximitat del centre:** **30 punts**.(Es consultaran les dades al padró, caldrà acreditar-ho si hi ha oposició a la consulta de dades o si no es poden obtenir. S’haurà d’acreditar mitjançant un certificat o volant de convivència de l’alumne, on ha de constar l’adreça del domicili i que l’infant conviu com a mínim amb el pare o la mare que fa la sol·licitud).
		+ **Lloc de treball a l'àrea de proximitat del centre:** **20 punts** (cal presentar la còpia del contracte laboral o certificat de l’empresa, en el cas de treballadora o treballador autònom, el formulari de la declaració censal d’alta, modificació i baixa de l’Agència Tributària).
		+ **Domicili al mateix municipi del centre:** **10 punts**. (Es consultaran les dades al padró, caldrà acreditar-ho si hi ha oposició a la consulta de dades o si no es poden obtenir. S’haurà d’acreditar mitjançant un certificat o volant de convivència de l’alumne, on ha de constar l’adreça del domicili i que l’infant conviu com a mínim amb el pare o la mare que fa la sol·licitud.
	* **Si la família percep l’ajut de la renda garantida de ciutadania**: **15 punts** (Es consultaran electrònicament les bases de dades del Departament de Treball, Afers Socials i Famílies. En el cas d’oposició a la consulta de dades o si no es pot obtenir la informació, cal presentar la documentació acreditativa de ser beneficiari de la prestació).
2. **Criteris complementaris**
* **Criteri del pare, mare o el tutor o tutora legal treballant al centre educatiu**. Quan el pare, la mare o el tutor o tutora legal treballen al centre en el moment en que es presenta la sol·licitud de preinscripció, se sumen **10 punts**.
	+ **Família nombrosa: 10 punts** ( Es consultaran electrònicament les bases de dades del Departament de Treball, Afers Socials i Famílies. En el cas d’oposició a la consulta de dades o si no es pot obtenir la informació, o és d’una altra comunitat autònoma, cal adjuntar el títol que correspongui).
	+ **Família monoparental: 10 punts** ( Es consultaran electrònicament les bases de dades del Departament de Treball, Afers Socials i Famílies. En el cas d’oposició a la consulta de dades o si no es pot obtenir la informació, o és d’una altra comunitat autònoma, cal adjuntar el títol que correspongui).
	+ **Ser bessó o trigemin: 10 punts** Quan l’alumne o alumna hagi nascut en un part múltiple (S’acredita amb la presentació del llibre de família).
	+ Quan l'alumne o alumna es troba en **situació d'acolliment familiar: 10 punts**.
	+ **Pare, mare o el tutor o tutora legal, germà o germana amb una discapacitat igual o superior al 33%: 15 punts.**
	+ Si s’acredita la **condició de víctima de violència de gènere o terrorisme: 10 punts.**

**Recorda que la documentació acreditativa, tant dels criteris prioritaris com dels complementaris, s'ha d'adjuntar a la sol·licitud de preinscripció dins el període establert.**